Virallinen lehti nro C 211 , 22/07/1996 s. 0020



B4-0834, 0835, 0836, 0837, 0859 ja 0860/96 Päätöslauselma ympäristönormeista uusissa jäsenvaltioissa Euroopan parlamentti, joka - ottaa huomioon 18. tammikuuta 1994 antamansa päätöslauselman ympäristönäkökohdista yhteisön laajenemisen yhteydessä Ruotsiin, Itävaltaan, Suomeen ja Norjaan ((EYVL C 44, 14.2.1994, s. 49)), - ottaa huomioon Itävallan tasavallan, Suomen tasavallan ja Ruotsin kuningaskunnan liittymisasiakirjat ((EYVL C 241, 29.8.1994)), - ottaa huomioon 15. maaliskuuta 1995 antamansa päätöslauselman komission työohjelmasta ja lainsäädäntöohjelmasta vuodelle 1995 ((EYVL C 225, 30.8.1995, s. 50)) sekä yhteisen kannanoton vuotuisesta lainsäädäntöohjelmasta ja muista toimista vuonna 1995 ((EYVL C 225, 30.8.1995, s. 1)), - ottaa huomioon Euroopan unionin viidennen ympäristön toimintaohjelman, jossa todetaan, että jäsenvaltioiden yhteisiä päämääriä ovat kestävä kehitys ja korkeat ympäristönormit, A. ottaa huomioon, että 1.1.1995 unioniin liittyneillä mailla on osittain sellaiset ympäristöstandardit, jotka monilla alueilla takaavat korkeamman tason ympäristönsuojelun kuin yhteisössä yleensä, ja että liittymisneuvottelujen yhteydessä sovittiin, että uudet jäsenvaltiot voivat pitää korkeamman tason ympäristöstandardinsa neljän vuoden siirtymäaikana, B. ottaa huomioon, että Euroopan unioni on samalla sitoutunut nelivuotisen siirtymäajan aikana tarkistamaan lainsäädäntöään tavoitteena korottaa Euroopan unionissa voimassa olevia ympäristöstandardeja uusien jäsenvaltioiden tasolle, C. katsoo, että hakijavaltiot eivät neuvottelujen aikana pystyneet osallistumaan täysimääräisesti yhteisön säännöstön tarkistamiseen tai uuden lainsäädännön hyväksymiseenm D. muistuttaa, että sopimuspuolet sopivat «tarkistavansa» yhteisön olemassa olevan kyseisen alan lainsäädännön ja että uudet jäsenvaltiot osallistuvat siihen täysimääräisesti, E. ottaa huomioon, että myös komission on usein viitannut siihen, että on välttämätöntä nostaa Euroopan unionin ympäristöstandardeja kolmen uuden jäsenvaltion korkeampien ympäristöstandardien tasolle; Muistuttaa, että ympäristöasioista vastaava komission jäsen Ritt Bjerregaard lupasi parlamentin kuulemistilaisuudessa tammikuussa 1995 tehdä tästä tarkistamisesta yhden prioriteeteistaan, F. ottaa huomioon, että Euroopan parlamentti ja komissio olivat jo sopineet yhteisessä kannanotossaan vuotuisesta lainsäädäntöohjelmasta ja muista toimista, että ne viidennen ympäristöä koskevan toimintaohjelman tarkistamisen yhteydessä saattavat laajentuneen unionin prioriteetit ajan tasolle ottamalla huomioon uusien jäsenvaltioiden korkeimmat standardit olemassa olevan yhteisön lainsäädännön tarkistamisen tai uusien säännösten esittämisen yhteydessä, G. ottaa huomioon kolmen uuden jäsenvaltion neuvostossa 9. maaliskuuta 1995 ja 18. joulukuuta 1995 komissiolle ilmaisemansa vaatimuksen uudelleenkäsittelymenettelyn aloittamisesta, että kaikki jäsenvaltiot ovat tuoneet esiin poliittisen tahtonsa, jonka mukaan liittymisasiakirjassa mainittuja ympäristönormeja olisi tarkistettava, H. ottaa huomioon, että siirtymäajan päättymisen jälkeen Euroopan unionin koko lainsäädäntö on voimassa myös kaikissa uusissa jäsenvaltioissa, I. ottaa huomioon, että mainittujen jäsenvaltioiden väestö ei ymmärtäisi sitä, että EU:n jäsenyys voisi johtaa ympäristönsuojelun tason laskemiseen, mikä voisi ymmärrettävästi johtaa yhteisöä vastustavan ilmapiirin kehittymiseen, J. ottaa huomioon, että tavoite, johon on pyrittävä, on yhteisön ympäristösäännöstön yhdenmukainen soveltaminen kaikissa jäsenvaltioissa, K. ottaa huomioon, että uusien jäsenvaltioiden monissa osissa vallitsee erityisen herkät ympäristöolosuhteet, näin on erityisesti Alpeilla sekä suurimmassa osassa Ruotsia ja Suomea, 1. Muistuttaa kannastaan, että uusien unioniin liittyneiden maiden toive säilyttää myös liittymisen jälkeen ympäristöstandardien korkea taso on laillinen pyyntö, joka olisi otettava asianmukaisella tavalla huomioon yhteisön toimielinten taholta; 2. Pyytää komissiota, että se toimittaisi tarkan selvityksen tähän mennessä yhteisön lainsäädännön tarkistamisessa toteutetuista toimista; pyytää komissiota julkaisemaan tarkistuksen ensimmäiset tulokset 1. huhtikuuta 1997 mennessä ja keskustelemaan niistä parlamentin ympäristö-, terveys- ja kuluttajansuojavaliokunnan kanssa; 3. On huolestunut siitä, että yhteisön lainsäädännön tarkistusprosessi edistyy ilmeisesti vain hyvin hitaasti ja sovitun «tarkistusprosessin» konkreettisia tuloksia odotetaan vieläkin; 4. Viittaa siihen, että lainsäädännön muuttamista koskeva säännönmukainen päätöksenteko Euroopan unionissa vaatii tietyn ajan; odottaa sen vuoksi, että komissio ryhtyy välittömästi tekemään valmisteluja, jotta vaadittavat ehdotukset voidaan toimittaa ajoissa parlamentille ja neuvostolle; 5. On sitä mieltä, että yhteisön lainsäädännön kehittäminen ympäristön suojelemiseksi on yhteinen tehtävä; 6. Viittaa tässä yhteydessä siihen, että yhteisön lainsäädännön tarkistusprosessi on myös Euroopan unionille haaste saavuttaa merkittävää edistystä ympäristöpolitiikan olennaisilla aloilla; 7. Pitää lähtökohtana sitä, että «tarkistusprosessin» lopullisena tavoitteena on oltava Euroopan unionissa voimassa olevien ympäristöstandardien nostaminen uusien jäsenvaltioiden ympäristönsuojelun korkeamalle tasolle; 8. Toivoo siis, että yhteisö korjaa ja mukauttaa ympäristönormejansa vastaavasti sellaisen yhdenmukaistamisen suuntaan, joka takaa paremman ympäristönsuojelun koko unionissa; 9. Panee merkille, että epäonnistuminen edistyksellisten ratkaisujen löytämisessä nykyisten ympäristölainsäädännön erojen osalta johtaa kansalaisten kielteiseen reaktioon uusissa jäsenvaltioissa, mutta on myös vahingollinen EU:n maineelle kaikkien sen kansalaisten silmissä; 10. Pyytää komissiota, että jos yhteisön määräyksiä ei tarkisteta, kolmen uuden jäsenvaltion on luovuttava tiukimmista säännöistä siirtymäajan loppuessa; pyytää tämän vuoksi komissiota antamaan lausunnon mahdollisuudesta turvautua perustamissopimuksen 100 a artiklan 4 kohtaan, jossa määrätään muun muassa siitä, että jäsenvaltiossa voidaan soveltaa tiukempia kansallisia määräyksiä, jos niitä perustellaan ympäristönsuojeluun liittyvillä syillä; 11. Toivoo, että hallitusten välisessä konferensissa tehdään ehdotus perustamissopimuksen 100 a artiklan 4 kohdan ns. ympäristötakuun soveltamisalan tarkistamiseksi, jotta jäsenvaltiot voivat sekä säilyttää tiukemmat ympäristöstandardit että ottaa käyttöön uusia tiukempia ympäristöstandardeja; 12. Kehottaa puhemiestään välittämään tämän päätöslauselman komissiolle, neuvostolle sekä jäsenvaltioiden hallituksille.